ระวังหุ้นต่ำบาทมาแรง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 24 ธ.ค. 2553
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 24 ธ.ค. 2553
ดัชนีตลาดประคองตัวปิดบวก 1,021.27 จุด เพิ่มขึ้น 2.13 จุด มูลค่าซื้อขาย 24,637 ล้านบาท 
ต่างชาติขายสุทธิเล็กน้อย 85 ล้านบาท รายใหญ่รายย่อย พอร์ตเทรดโบรกเกอร์ ช่วยขาย ส่วนกองทุนพยุงตลาดซื้อสุทธิรายเดียว 832 ล้านบาท 
หุ้นนอกสายตา บรุ๊กเคอร์ (BROOK) จากราคาต่ำบาท ไล่ขึ้นมาเหนือบาท และทำท่าไปไกลกว่านี้ แต่ไม่เห็นมีสตอรีเด็ด นอกจากปลุกเก็งกำไรผลดำเนินงาน ปีนี้น่าจะได้เห็นกำไรทะลุ 100 ล้านบาท ..... แค่เฉพาะ 9 เดือน กำไรแล้ว 92 ล้านบาท ...... 3 เดือนเหลือ 8 ล้านบาท ไม่ยาก 
สำหรับหุ้น จี สตีล (GSTEEL) ที่บรุ๊กเคอร์รับมา เป็นค่าที่ปรึกษาการเงิน 150 ล้านบาท คิดราคาตลาดก็ราวๆ 100 ล้านบาทแล้ว 
จากนี้ไปไม่เฉพาะ BROOK ที่ปลุกมาเล่น จะเห็นหุ้นเล็กอีกหลายตัวถูกลุยช่วงตลาดขาดข่าวหนุน ต่างชาติหยุดลงทุน
นักวิเคราะห์ชื่อดังหลายๆ คน กำลังปรับตัวรับการเปลี่ยนแปลงเปิดเสรีค่านายหน้าซื้อขายอีก 2 ปี ผันตัวเองไปเป็นมาร์เก็ตติง อาทิ “วีระชัย ครองสามสี” หรือ “เอกพิทยา เอี่ยมคงเอก” ค่าย บล.คันทรี่ กรุ๊ป จากต้นทุนกำลังกลายเป็นส่วนสร้างรายได้ไม่น้อย ซึ่งนักวิเคราะห์พวกนี้มีแฟนคลับมากกว่ามาร์เก็ตติงบางคนซะอีก...ใครปรับตัวก่อนถือว่าได้เปรียบ เทรนด์นี้กำลังมาแรง